1) Il-kwistjonijiet relatati mal-adegwatezza tar-riżorsi kienu s-suġġett ta’ konsultazzjoni pubblika li saret mill-15 ta’ Novembru 2012 sas-7 ta’ Frar 2013, skont il-"Consultation on generation adequacy, capacity mechanisms, and the internal market in electricity". L-għan tagħha kien li jinkisbu l-opinjonijiet tal-partijiet ikkonċernati dwar l-iżgurar tal-adegwatezza tar-riżorsi u tas-sigurtà tal-provvista tal-elettriku fis-suq intern.

(b) f’każijiet fejn it-tranżazzjonijiet kif deskritt fil-punt (a) ikunu rifjutati minħabba li l-klijent ikun eliġibbli f’waħda miż-żewġ sistemi biss, il-Kummissjoni tista’ tobbliga, b’kont meħud tas-sitwazzjoni fis-suq u l-interess komuni, lill-parti li qed tirrifjuta biex twettaq il-provvista mitluba fuq it-talba tal-Istat Membru fejn ikun jinsab il-klijent eliġibbli.

ò ġdid

Artikolu 5

Prezzijiet tal-provvista bbażati fis-suq



1.Il-fornituri tal-elettriku għandhom ikunu ħielsa li jiddeterminaw il-prezz li bih jipprovdu l-elettriku lill-klijenti. L-Istati Membri għandhom jieħdu azzjonijiet xierqa biex jiżguraw il-kompetizzjoni effikaċi bejn il-fornituri tal-elettriku.

2.L-Istati Membri għandhom jiżguraw il-protezzjoni tal-klijenti foqra jew vulnerabbli f’termini ta’ enerġija b’mod immirat li ma jkunx jinvolvi interventi pubbliċi fl-iffissar tal-prezzijiet għall-provvista tal-elettriku.

3.B’deroga mill-paragrafi 1 u 2, l-Istati Membri li japplikaw interventi pubbliċi fl-iffissar tal-prezzijiet għall-provvista tal-elettriku għal klijenti domestiċi foqra jew vulnerabbli f’termini ta’ enerġija fi [OP: please insert the date of entry into force of this Directive] jistgħu jibqgħu japplikaw interventi pubbliċi bħal dawn għal ħames snin minn [OP: please insert the date five years from the entry into force of this Directive]. Interventi pubbliċi bħal dawn għandhom ikunu mmirati lejn l-interess ekonomiku ġenerali, jkunu definiti b’mod ċar, trasparenti, mhux diskriminatorji, verifikabbli u jiggarantixxu aċċess ugwali lill-kumpaniji tal-elettriku tal-Unjoni għall-klijenti. L-interventi ma għandhomx jiżbqu dak li hu meħtieġ sabiex jinkiseb l-interess ekonomiku ġenerali mfittex minnhom, għandhom ikunu limitati fiż-żmien u jkunu proporzjonati fir-rigward tal-benefiċjarji tagħhom.

4.Wara [OP – insert the date – five years from the entry into force of this Directive], l-Istati Membri xorta jistgħu japplikaw interventi pubbliċi għall-iffissar tal-prezzijiet għall-provvista tal-elettriku għall-klijenti domestiċi vulnerabbli sa fejn dan ikun strettament meħtieġ għal raġunijiet ta’ urġenza estrema. Interventi bħal dawn għandhom jikkonformaw mal-kundizzjonijiet stipulati fil-paragrafu 3.

L-Istati Membri għandhom jinnotifikaw lill-Kummissjoni dwar il-miżuri meħuda skont l-ewwel subparagrafu fi żmien xahar wara l-adozzjoni, u jistgħu japplikawhom immedjatament. In-notifika għandha tkun akkumpanjata minn spjega dwar għaliex strumenti oħra ma jindirizzawx biżżejjed is-sitwazzjoni u kif il-benefiċjarji u d-durata tal-miżura ġew determinati. In-notifika għandha titqies bħala kompleta jekk, fi żmien xahrejn mill-wasla tagħha, jew mill-wasla ta’ kwalunkwe informazzjoni addizzjonali mitluba, il-Kummissjoni ma titlob l-ebda informazzjoni ulterjuri.

Il-Kummissjoni tista’ tieħu deċiżjoni fejn titlob lill-awtoritajiet nazzjonali jemendaw jew jirtiraw il-miżuri fi żmien xahrejn mill-irċevuta ta’ notifika sħiħa fejn tqis li r-rekwiżiti stipulati fl-ewwel subparagrafu ma jkunux ġew sodisfatti. Il-perjodu ta’ teħid tad-deċiżjonijiet jista’ jiġi estiż bil-kunsens kemm tal-Kummissjoni kif ukoll tal-Istat Membru kkonċernat.

L-intervent pubbliku applikat abbażi ta’ dan il-paragrafu jenħtieġ li jitqies bħala validu sakemm il-Kummissjoni ma tkunx ħadet deċiżjoni li titlob lill-awtoritajiet nazzjonali jemendaw jew jirtiraw il-miżura.

ê 2009/72/KE (adattat)

ð ġdid

Artikolu 632

Aċċess għal partijiet terzi



1.L-Istati Membri għandhom jiżguraw l-implimentazzjoni ta’ sistema ta’ aċċess għal terzi parti għas-sistemi ta’ trażmissjoni u ta’ distribuzzjoni bbażat fuq tariffi ppubblikati, applikabbli għall-klijenti eliġibbli kollha u applikati b’mod oġġettiv u mingħajr diskriminazzjoni bejn l-utenti tas-sistema. L-Istati Membri għandhom jiżguraw li dawk it-tariffi, jew il-metodoloġiji li jkunu sottostanti l-kalkoli tagħhom, ikunu approvati qabel id-dħul fis-seħħ tagħhom konformement mal-Artikolu 59 37 u li dawk it-tariffi, u l-metodoloġiji — fejn il-metodoloġiji jkunu approvati — jiġu ppubblikati qabel id-dħul fis-seħħ tagħhom.

2.L-operatur tas-sistema tat-trażmissjoni jew ta’ distribuzzjoni jista’ jirrifjuta l-aċċess fil-każ li ma jkollux il-kapaċità neċessarja. Għal rifjut bħal dan għandhom jingħataw raġunijiet sostanzjati, partikolarment meta jitqies l-Artikolu 3 9, u bbażati fuq kriterji oġġettivi u ġustifikabbli teknikament u ekonomikament. ð L-Istati Membri, jew fejn l-Istati Membri jkunu għamlu dispożizzjonijiet għal dan, l-awtoritajiet regolatorji ï L-awtoritajiet regolatorji fejn l-Istati Membri jkunu għamlu dispożizzjonijiet għal dan, jew l-Istati Membri, għandhom jiżguraw li dawk il-kriterji jkunu konsistentement applikati u li l-utent tas-sistema li jkun ġie rifjutat l-aċċess tiegħu jkun jista’ jagħmel użu minn proċedura ta’ soluzzjoni ta’ disputa. L-awtoritajiet regolatorji għandhom ukoll jiżguraw, fejn ikun il-każ u meta jseħħ rifjut ta’ aċċess, li l-operatur tas-sistema tat-trażmissjoni jew ta’ distribuzzjoni jipprovdi l-informazzjoni relevanti dwar miżuri li jkunu meħtieġa għall-infurzar tan-network. ð Din l-informazzjoni għandha tiġi pprovduta fil-każijiet kollha fejn l-aċċess għall-punti ta’ ċċarġjar ikun inċaħad. ï Il-parti li tagħmel talba għal tali informazzjoni jista’ jkollha tħallas miżata raġonevoli li tkun tirrifletti n-nefqa biex tkun provduta tali informazzjoni.

Artikolu 7 34

Linji Diretti



1.L-Istati Membri għandhom jieħdu l-miżuri neċessarji biex: